પોતાના પ્રોડક્શન હાઉસની ફિલ્મમાં તે રણવીરસિંહ સાથે કામ કરી ચૂકી છે અને નિર્દેશક તરીકે ઇમ્તિયાઝ અલીનું નામ પસંદ કરે તેવી પૂરી શક્યતા છે. ઇમ્તિયાઝ સાથે દીપિકાએ ‘તમાશા’ ફિલ્મમાં કામ કર્યું હતું. ફિલ્મ બોક્સ ઓફિસ પર મોટી ધમાલ કરી શકી નહોતી, પરંતુ ઇમ્તિયાઝ સાથે દીપિકાના સંબંધો સારા છે. ઇમ્તિયાઝ હાલમાં શાહરુખ અને અનુષ્કા શર્માની જોડી સાથે ફિલ્મમાં બિઝી છે. આ ફિલ્મ આવતા વર્ષે રિલીઝ થશે. ત્યાર બાદ ઇમ્તિયાઝ પણ ફ્રી થઇ જશે. એવી શક્યતા છે કે ઇરોઝ જેવી મોટી બિઝનેસ કંપની દીપિકાની ફિલ્મ સાથે જોડાશે અને ફાઇનાન્સથી લઇને માર્કેટિંગની તમામ જવાબદારી સંભાળશે. ફિલ્મ ‘તમાશા’ ઉપરાંત ‘રામલીલા’ અને ‘બાજીરાવ મસ્તાની’ જેવી દીપિકાની ફિલ્મોમાં ઇરોઝની ભાગીદારી રહી હતી. •